King pepermunt aanbieding deze week - oktober 2016 - Beste.nl
King pepermunt aanbieding in oktober 2016 Wat vind je van King pepermunt?
King pepermunt met stoepkrijt Koningsdagverpakking 4 stuks - Snoep
King pepermunt Folder product
5 stuks - Snoep
King pepermunt extra strong 5-pak
Pagina 1 van 1 Aanbiedingen van King pepermunt deze week
Aanbiedingen van het merk King pepermunt.
Ook te koop bij: Trekpleister
Verwante producten: Chocolade Inspirasiekos met SARIE: Pistasieneute uit Prieska | SARIE
Connie Coetzee en Herman Lensing
Daar is min neute so kenmerkend in kleur en geur soos die pistasieneut.
Dit is een van die duurste neute op die winkelrakke omdat dit ingevoer word (meestal uit Iran), maar deesdae word die neut ook plaaslik verbou. En dít nogal in die hartjie van die Noord-Kaap, Prieska!
My soektog na die stories van kos het my geneem na Connie Coetzee waar hy en sy vrou, Rina, hierdie groengoud groei. Op ons tuisgrond kweek hulle neute van wêreldgehalte!
1. Baie jare gelede het ons hier in SA net dié neute geken as bloedrooi. Waarom? Al die laergraadneute is rooi gekleur, dop en al, en dan gerooster met sout. Dis so verkoop as peuselhappies in laergraad-markte. Deesdae kry ons dit gerooster en gesout sonder die kleursel.
2. Dit neem die pistasieboom sowat 6 tot 7 jaar om in volle produksie te kom. Die neut is so gesog as gevolg van sy kleur. Hoe groener die neut, hoe meer gesog is dit.
3. Waarom die Prieska-area? Die boom vra vir baie warm somers en baie koue winters – albei eienskappe van die Noord-Kaap. Die boom aard goed in ’n Mediterreense klimaat en Connie vertel Prieska is na aan dié klimaat.
4. In die Middeleeue is pistasies slegs gegroei vir koninklike tafels. Die neute is gesout en dan voorgesit vir die adellikes – gewone mense mag nooit hul lippe aan dié groengoud gesit het nie. Die neut is van vroeg af as gesog beskou.
Hier is van my resepte met pistasieneute
Lamsboud met pistasieneut-kors
Die neute bo-oor die lam gee dit daardie broslagie wanneer jy dit sny – ek hou van pienk lam, maar dis jou keuse!
• 1 lamsboud (sowat 850 g, been en skenkel in)
• 6 knoffelhuisies, gehalveer
• 500 g geskilde piekeluitjies
• 100 ml worcestershire-sous
• 100 g uitgedopte pistasieneute
• 2 takkies kruisementblare
• 6 snye witbrood, gekrummel
• 15 g Italiaanse pietersielie
• 100 g (110 ml) gesmelte botter
Verhit oond tot 160 °C. Plaas lamsboud in oondbraaibak. Gebruik skerp mes en steek 12 gate oral in die lamsboud. Druk ½ knoffel in gaatjies. Gooi olyfolie en suurlemoensap oor. Geur met sout en peper. Plaas die uitjies rondom die vleis. Sprinkel met klein bietjie olyfolie. Gooi worcestershire-sous oor lam. Maak pan toe en oondbraai vir 2 uur.
Maak intussen die kruiekors. Kap neute fyn in voedselverwerker. Haal uit. Kap kruisementblare, brood en pietersielie ook fyn in voedselverwerker. Meng die neute met die fyngekapte kruie. Voeg gesmelte botter en knoffel by. Geur met sout en peper. Haal lamsboud ná 2 uur uit oond en laat sowat 30 minute afkoel voor jy die kors opsit. Verhoog die oondtemperatuur na 180 °C. Pak die bolaag dik bo-op die lamsboud en sprinkel met nog ’n bietjie olyfolie. Plaas terug in oond vir nog 1 uur of tot goudbruin. Sit warm voor.
Brosgebraaide aartappels met pistasieneut-pesto
Die lekkerste bros aartappels wat jy gaan eet! Maak genoeg!
• 500 g sakkie baba-aartappels
• 500 ml kanola-olie
• 250 g botter
• 1 hand vol basiliekruid
• 100 g pistasieneute
• 100 g geraspede parmesaankaas
Kook baba-aartappels in skil tot sag en gaar. Gebruik agterkant van lepel en druk plat tot oopbars. Verhit olie en botter tot warm in groot pot. Plaas aartappels in olie, braai vir 8 – 10 minute of tot goudbruin en bros. Terwyl aartappels braai, plaas al die pesto-bestanddele in voedselverwerker en pols by hoë spoed tot gladde mengsel. Skep bros aartappels uit warm olie en plaas op handoekrol om te dreineer. Geur met sout en peper en plaas in opdienbak. Sit aartappels voor met pesto.
Koesisters-doughnuts met klapper en pistasieneute
Die Maleise manier van koesisters maak, is heerlik en baie anders as koeksisters.
genoeg vir 12 – 16
• 600 g (1 050 ml) koekmeel
• 280 g (500 ml) bruismeel
• 80 ml suiker
• 10 ml anys
• 375 ml warm water
• 100 g pistasieneute, baie fyngekap
• 1 vanieljepeul, oopgesny en saadjies uitgekrap
Meng meel, suiker, sout, gis en speserye saam in groot mengbak. Meng eier, botter, water en melk saam. Gooi by meel en meng tot alles in een bal saamkom. Knie tot gladde deeg. Laat rys op warm plek tot dubbel in volume. Rol deeg uit op meelbestrooide oppervlak tot sowat 5 mm dik. Gebruik ronde koekiedrukker van 5 cm in deursnee en druk deegsirkels uit. Gebuik ’n kleiner een van sowat 1,5 cm in deursnee en sny gaatjies in elke groot sirkel om doughnut-vorm te maak. Verhit olie tot warm en diepbraai sirkels en klein sirkels tot goudbruin en bros.
Stroop Terwyl deeg rys, bring stroopbestanddele tot kookpunt. Kook vir 5 minute. Dompel koesisters in warm stroop vir 2 minute. Meng klapper en neute saam. Rol warm koesisters dadelik in klapper en pisasieneut-mengsel. Laat afkoel en sit voor.
Waar kan ek van Connie se neute kry?
Stuur e-pos na wercon@mweb.co.za of skakel 082 946 2354.
LEES NÓG Bobby is verslaaf aan …
Die meeste van ons is ook verslaaf hieraan. Die Afrikaanse sanger Bobby van Jaarsveld het vanoggend erken hy en sy gesin is verslaaf aan springmielies. Bobby het ’n foto van sy drie kinders, wat die animasieprent Despicable Me kyk, op Instagram …